Rootsi jalgpallilegend Zlatan Ibrahimovic jääb eemale enda koduklubi Los Angeles Galaxy kohtumisest Seattle Soundersiga, põhjuseks see, et kohtumine peetakse kunstmurul.
Sellest hooajast USA kõrgliigas MLS mängiv Ibrahimovic on 16 mängus löönud 15 väravat, vaid korra on ta mänginud kunstmurul – 2. juunil Portlandi vastu sekkus ta vahetusest 20 minutiks. Ülejäänud kunstmurul peetud kohtumised on ta vahele jätnud, vahendab ESPN.
"Minu meelest ei tohiks kunstmurul mängida, jalgpall ei sündinud kunstmurul. Seni olen mänginud vaid Portlandis kunstmurul ja see oli kõige kohutavam kunstmuru, kus mänginud olen. See ütleb nii mõndagi," teatas Ibrahimovic.
Lisaks Ibrahimovicile ei sõitnud Galaxyga Seattle'isse ka Jonathan dos Santos, Giovani dos Santos ega Romain Alessandrini, kes kõik taastuvad vigastusest.
Toimetaja: Maarja Värv